Μίλτος Βρεκούσης

Ο Μίλτος (Μιλτιάδης) Βρεκούσης (1946 - 2015«Έφυγε» ο Μίλτος Βρεκούσης , vivasports.gr) ήταν Έλληνας ποδοσφαιριστής που αγωνιζόταν ως τερματοφύλακας. Ο υψηλόσωμος τερματοφύλακας διακρίθηκε για την πολύ καλή φυσική του κατάσταση, για τις άψογες ικανότητές του και τις σπουδαίες εμφανίσεις που πραγματοποίησε κατά τη διάρκεια της ποδοσφαιρικής του καριέρας.

Ξεκίνησε την ποδοσφαιρική του καριέρα από την Σπίθα Νίκαιας και το 1969 μεταγράφηκε στον Απόλλων Αθηνών,εφ. Αθλητική Ηχώ, 31/7/1969, σελ.6 μόλις υποβιβασμένος στη Β' Εθνική και με τη φανέλα του Απόλλωνα αγωνίστηκε για πρώτη φορά στη Β' Εθνική τη σεζόν 1969-70. Επόμενος σταθμός στην καριέρα του ήταν η Προοδευτική το 1970, με την οποία και συνέδεσε το περισσότερο το όνομά του, αγωνιζόμενος με ιδιαίτερη επιτυχία στην Α' Εθνική και Β' Εθνική μέχρι και το 1977. Το 1977 μεταπήδησε στην Παναχαϊκή, με την οποία αγωνίστηκε στην Α' Εθνική μέχρι το 1979. Παρέμεινε για ακόμη μία χρονιά στην Πάτρα για τον Α.Π.Σ. Πάτραι, με τον οποίο αγωνίστηκε την περίοδο 1979-80 στην Β' Εθνική. Στη συνέχεια αγωνίστηκε με τους Αίαντα Σαλαμίνας, Α.Ο. Νίκαιαςεφ. Αθλητική Ηχώ, 15/8/1982, σελ.2 και Δόξα Πειραιά, όταν στα τέλη πλέον της δεκαετίας '80 τερμάτισε την καριέρα του.

Με το τέλος της ποδοσφαιρικής του καριέρας, ασχολήθηκε ως προπονητής, όπου αποτέλεσε προπονητής αρκετών συλλόγων, υπήρξε διοικητικό στέλεχος του Συνδέσμου Προπονητών Αττικής και επίσης εργάστηκε στον Αθλητικό Οργανισμό του Δήμου Νίκαιας.εφ. Αθλητική Ηχώ, 26/6/1992, σελ. 8 Δραστηριοποιήθηκε και με τον Σύλλογο Βετεράνων Ποδοσφαιριστών Προοδευτικής, του οποίου υπήρξε ένας εκ των ιδρυτών του, το 1994. Στις 5 Δεκεμβρίου του 2015 ο Μίλτος Βρεκούσης απεβίωσε, σε ηλικία των 69 ετών, από καρκίνοΠένθος στην Προοδευτική, topiko24.grΠενθεί η Προοδευτική, pamebala.gr.

Αξιοσημείωτο είναι πως τον Δεκέμβριο του 2016, οι σύλλογοι βετεράνων ποδοσφαιριστών της Προοδευτικής και του Απόλλων Σμύρνης πραγματοποίησαν φιλικό αγώνα στη μνήμη του Μίλτου Βρεκούση (ο οποίος είχε αγωνιστεί και στις 2 ομάδες), που διεξήχθη στο Γήπεδο ΝίκαιαςΑΓΩΝΑΣ ΠΑΛΑΙΜΑΧΩΝ ΠΡΟΟΔΕΥΤΙΚΗ - ΑΠΟΛΛΩΝ ΣΜΥΡΝΗΣ 3-3, apollongs.gr.

 Καριέρα 
ΣεζόνΟμάδαΚατηγορίαΣυμμετοχέςΓκολ1969-1970Απόλλων ΑθηνώνΒ' Εθνική1901970-1971ΠροοδευτικήΑ' Εθνική2001971-1972ΠροοδευτικήΒ' Εθνική2001972-1973ΠροοδευτικήΒ' Εθνική3801973-1974ΠροοδευτικήΒ' Εθνική3601974-1975ΠροοδευτικήΒ' Εθνική3001975-1976ΠροοδευτικήΒ' Εθνική3001976-1977ΠροοδευτικήΒ' Εθνική3201977-1978ΠαναχαϊκήΑ' Εθνική2701978-1979ΠαναχαϊκήΑ' Εθνική801979-1980ΑΠΣ ΠάτραιΒ' Εθνική190

Πηγές: 
 Βιογραφικό Μίλτου Βρεκούση στο oropos-sports.blogspot.gr
 Greece 1970/71 rsssf.com 
 Greece 1978/79 rsssf.com

 Παραπομπές 

Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Απόλλων Σμύρνης
Κατηγορία:Ποδοσφαιριστές Προοδευτικής
Κατηγορία:Ποδοσφαιριστές Παναχαϊκής
Κατηγορία:Ποδοσφαιριστές Α.Π.Σ. Πάτραι